text: Sønderborg skuffet - igen
  22 marts 2013 kl. 08.52
  Sønderborg føler sig forbigået i trafikforliget. Borgmesteren er dybt skuffet.
  Først mistede Sønderborg sin kaserne - og nu er byen også forbigået i det nye trafikforlig, hvor der ikke er blevet plads til en ny perron på Sønderborg Banegård eller en løsning på flaskehalsproblemet på østsiden af Alssundbroen.
  ? Jeg kan slet ikke forstå, de vil være det bekendt. Jeg er dybt, dybt skuffet igen. Hvis folketingspolitikerne vil et Danmark i balance, så skal de tænke anderledes, siger borgmester Aase Nyegaard til JydskeVestkysten.
  